Diari Oficial de la Generalitat Valenciana


Sumari del DOGV 6665, del 05-12-2011 (2011/12198)

DECRET 185/2011, de 2 de desembre, del Consell, pel qual s'autoritza la implantació d'ensenyances universitàries oficials de màster en la Universitat Politècnica de València.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12749


Data del document
:   02-12-2011

Organisme emissor
:   Conselleria d'Educació, Formació i Ocupació

Tipus de document
:   Decret

Descriptors 

:   * centre d'ensenyament
    * legislació
    * ensenyament superior
    * universitat

DECRET 185/2011, de 2 de desembre, del Consell, pel qual s'autoritza la implantació d'ensenyances universitàries oficials de màster en la Universitat Politècnica de València. [2011/12406]  
La Universitat Politècnica de València ha sol·licitat autorització per a impartir les ensenyances universitàries oficials que permeten obtindre els títols de: Màster Universitari en Sensors per a Aplicacions Industrials i Màster Universitari en Avaluació i Seguiment Ambiental d'Ecosistemes Marins i Costaners; i interuniversitaris: Màster Universitari en Cooperació al Desenrotllament, per la Universitat Politècnica de València, la Universitat de València-Estudi General, la Universitat Jaume I de Castelló, la Universitat d'Alacant i la Universitat Miguel Hernández d'Elx, i Màster Universitari Erasmus Mundus en Regeneració Urbana/Erasmus Mundus Master Course in City Regeneration, per la Universitat Politècnica de València, la Università degli Studi Mediterranea di Reggio Calabria, l'École Nationale Supérieure d'Architecture de Paris-La Villette i l'Istituto Superiore per le Industrie Artistiche di Urbino.  
  
La Llei Orgànica 6/2001, de 21 de desembre, d'Universitats, estructura en l'article 37 les ensenyances universitàries oficials en tres cicles (grau, màster i doctorat), i en l'article 35 disposa que, per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, d'acord amb el que disposa la seua legislació, i han d'obtindre la verificació del Consell d'Universitats que el pla d'estudis corresponent s'ajusta a les directrius i condicions establides pel Govern. En el mateix sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la sessió del 6 d'abril de 2011.  
Per mitjà de diverses resolucions del Consell d'Universitats s'han verificat els respectius plans d'estudis de les ensenyances sol·licitades.  
  
L'Agència Valenciana d'Avaluació i Prospectiva ha emés els corresponents informes favorables.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 2 de desembre de 2011,  
  
  
  
DECRETE  
  
Article 1. Autorització d'ensenyances  
S'autoritza la Universitat Politècnica de València perquè implante, en el curs 2011/2012, les ensenyances universitàries oficials de màster que s'especifiquen en l'annex del present decret.  
  
Article 2. Inscripció en el registre i efectes  
Caldrà informar el Ministeri d'Educació de la present autorització per tal que este eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
Article 3. Renovació de la verificació i l'acreditació dels títols  
Abans que passen quatre anys a comptar des de la data de la verificació inicial o des de l'última acreditació, els títols universitaris oficials de màster hauran d'haver renovat l'acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podrà tindre cap incidència en la dotació dels capítols de gasto assignada a l'esmentada conselleria, i en tot cas haurà de ser atés aquell amb els mitjans personals i materials de la universitat.   
  
Segona. Facultats d'aplicació i execució  
Es faculta el conseller d'Educació, Formació i Ocupació per a l'aplicació i l'execució del present decret.  
  
València, 2 de desembre de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER  
  
  
ANNEX  
  
Màsters de la Universitat Politècnica de València  
  
Curs 2011-2012.  
  
1. Màster Universitari en Sensors per a Aplicacions Industrials.  
  
2. Màster Universitari en Avaluació i Seguiment Ambiental d'Ecosistemes Marins i Costaners (s'impartirà en l'Escola Politècnica Superior de Gandia).  
Interuniversitaris  
3. Màster Universitari en Cooperació al Desenrotllament, per la Universitat de València-Estudi General, la Universitat Jaume I de Castelló, la Universitat d'Alacant, la Universitat Miguel Hernández d'Elx i la Universitat Politècnica de València.  
4. Màster Universitari Erasmus Mundus en Regeneració Urbana/Erasmus Mundus Master Course in City Regeneration, per la Universitat Politècnica de València, la Università degli Studi Mediterranea di Reggio Calabria, l'École Nationale Supérieure d'Architecture de Paris-La Villette i l'Istituto Superiore per le Industrie Artistiche di Urbino.